Okresná prokuratúra Lučenec 
F. Lehára 12, 984 80 Lučenec 1

Sp. zn. : 3 Pv 826/11/6606	Lučenec, 29.3.2012
EEČ : 2-47-35-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Lučenec
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
ako ako otec dcéry XXXXX, nar. XXXXX hoci bol podľa právoplatného uznesenia OS v Lučenci č. 10C 127/2011 zo dňa 26.09.2011 počnúc dňom 01.09.2011 povinný platiť výživné na dcéru XXXXX, nar. XXXXX mesačne v sume 100 €, ktoré výživné mu bolo právoplatným rozsudkom OS v Lučenci č. 9P 29/2011 zo dňa 18.01.2012 počnúc dňom 01.01.2012 znížené na sumu 30 % zo sumy životného minima mesačne, ktoré bol povinný platiť vždy mesačne predom do 25-teho dňa toho ktorého mesiaca k rukám dcéry XXXXX, nar. XXXXX z Poltára takto uloženú povinnosť v Lučenci a inde riadne neplní a za obdobie od 01.11.2011 do 29.02.2012 dlhuje na výživnom celkom 252 €
Právna veta:
lebo zanikla trestnosť činu
Odôvodnenie:
Poverený policajt OO PZ v Lučenci uznesením zo dňa 27.02.2012 pod č. ORP-2545/LC-LC-2011 začal trestné stíhanie a zároveň vzniesol obvinenie XXXXX, nar. XXXXX pre prečin zanedbania povinnej výživy podľa §  207 odsek 1  Trestného zákona, ktorý mal spáchať spôsobom  a v rozsahu uvedenom v skutkovej  vete vo  výrokovej časti tohto uznesenia. 
	Poverený policajt OO PZ v Lučenci po ukončení skráteného vyšetrovania predložil dňa 23.03.2012 na okresnú prokuratúru návrh na zastavenie trestného stíhania z 22.03.2012, ktorý návrh odôvodnil splnením podmienok podľa § 86 písm. a/ Trestného zákona obvineným. 
	Po preskúmaní návrhu a obsahu vyšetrovacieho spisu vzťahujúceho sa na predmetnú trestnú vec som z výpovede obvineného XXXXX  z 15.03.2012 zistil, že tento poštovým peňažným poukazom dňa 27.03.2012 vyplatil dlžnú sumu výživného od mesiaca november roku 2011 do mesiaca február 2012 vo výške 252 €.
Splnomocnená zastupovaním XXXXX ako matka poškodenej XXXXX vo svojej výpovedi dňa 19.03.2012 okrem iného uviedla, že povinný XXXXX dňa 07.03.2012 vyplatil dlžné výživné vo výške 252 €, ktoré zaslal poštovým peňažným poukazom na jej adresu, ďalej uviedla, že počas neplatenia výživného dcéra núdzou netrpela. Vyplatenie dlžnej sumy výživného vyplýva z pripojeného poštového poukazu zo dňa 07.03.2012.
	Podľa § 86 písmeno a/  Trestného zákona  trestnosť činu zaniká aj vtedy  ak ide o prečin zanedbania povinnej výživy  podľa § 207 Trestného zákona, ak prečin nemal trvale nepriaznivé následky a páchateľ svoju povinnosť dodatočne  splnil skôr než  sa  súd odobral na záverečnú poradu. 
Podľa § 215 ods. 1 písm. h/ Tr. poriadku prokurátor zastaví trestné stíhanie ak zanikla trestnosť činu.
	Z uvedeného dôvodu nakoľko obvinený XXXXX splnil vyživovaciu povinnosť, preto bolo potrebné o jeho trestnom stíhaní za  prečin zanedbania povinnej výživy podľa § 207 odsek 1  Trestného zákona   rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor